Žiga Pavlin

Žiga Pavlin (s. 30. huhtikuuta 1985 Kranj, Slovenian ST, Jugoslavia) on slovenialainen jääkiekkopuolustaja, joka pelaa Itävallan monikansallisessa ICE Hockey Leaguessa HK Olimpija Ljubljanan joukkueessa. Isokokoinen Pavlin on pelityyliltään peruspuolustaja. Hän laukoo oikealta. 

Ura
Seuraura
Pavlin on Triglav Kranj'n kasvatti. Hän debytoi Slovenian pääsarjassa vain 15-vuotiaana HK Kranjska Goran paidassa kaudella 2000–2001. Kaudella 2001–2002 Pavlin pelasi kymmenen ottelua HK Bledissä ja kaudeksi 2002–2003 hän palasi kasvattajaseuraansa Triglav Kranjiin. Kesken kauden 2005–2006 Pavlin siirtyi sieltä Slavija Ljubljanaan. Hän teki kauden aikana Slovenian liigassa yhteensä tehot 11+12=23, joilla hän jakoi puolustajien pistepörssin neljännen sijan HK Kranjska Goran Sabahudin Kovačevičin kanssa. Kaudella 2006–2007 Pavlin voitti puolustajien pistepörssin tehoilla 9+13=22.

Kaudeksi 2007–2008 Pavlin siirtyi pelaamaan Itävallan Erste Bank Eishockey Ligaa slovenialaiseen Olimpija Ljubljanaan, jonka kanssa hän eteni aina EBEL:n finaaleihin. Mestaruuden vei kuitenkin EC Salzburg otteluvoitoin 4–2. Kaudeksi 2009–2010 hän siirtyi Italian Serie A:n SV Ritten/Renoniin. Hän voitti kevään 2010 pudotuspelien jäähypörssin 43 minuutillaan. Pavlin eteni Rittenin kanssa aina Serie A:n finaaleihin, jotka vei kuitenkin A&O Asiago otteluvoitoin 4–0. Hän voitti kauden aikana myös Italian Cupin. Kaudeksi 2010–2011 Pavlin palasi Olimpija Ljubljanaan, jonka tehokkain puolustaja hän oli tehoilla 9+21=30.

Pavlin siirtyi kaudeksi 2011–2012 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IF Troja-Ljungbyyn. Hän oli joukkueen kolmanneksi paras pistemies ja tehokkain puolustaja tehoilla 10+16=26, joilla Pavlin jakoi Allsvenskanin puolustajien pistepörssin neljännen sijan VIK Västerås HK:n Tomas Mitellin ja Tingsryds AIF:n Tom Koiviston kanssa. Pavlin jatkoi Troja-Ljungbyssä myös kaudella 2012–2013, jolloin hän nousi joukkueen varakapteeniksi. Siirtotakarajalla, tammi-helmikuun 2013 vaihteessa Pavlin siirtyi sarjatasoa ylemmäs Elitserien-joukkue Rögle BK:n riveihin. Joukkueen kausi päättyi kuitenkin putoamiseen Allsvenskaniin, jonne Pavlin palasi taas Troja-Ljungbyn paidassa kaudeksi 2013–2014. Hän oli tehoilla 4+15=19 joukkueen paras syöttäjä ja tehokkain puolustaja. Troja-Ljungby kuitenkin karsiutui kauden päätteeksi Hockeyettaniin.

Kaudeksi 2014–2015 Pavlin siirtyi Venäjän toiseksi korkeimmalle sarjatasolla VHL:ään ja kazakstanilaisjoukkue Saryarka Karagandan riveihin. Joulukuussa 2014 hän palasi kuitenkin Allsvenskaniin ja siirtyi loppukauden kattaneella sopimuksella AIK IF:ään. Kaudeksi 2015–2016 Pavlin siirtyi vuoden mittaisella sopimuksella Tšekin toiseksi korkeimmalle sarjatasolle 1. česká hokejová ligan HC Slavia Prahaan. Hän oli joukkueen tehokkain puolustaja tehoilla 7+21=28, joilla Pavlin jakoi koko 1. ligan puolustajien pistepörssin kolmannen sijan HC Slovan Ústí nad Labemin Jan Pohlin ja alkukauden myös HC Litoměřiceä edustaneen joukkuetoveri Angel Krstevin kanssa. Hän voitti myös Slavian sisäisen tehotilaston lukemalla +23.

Pavlin siirtyi kaudeksi 2016–2017 toiseen Tšekin 1. ligan joukkueeseen, HC České Budějoviceen.

Maajoukkueura
Pavlin edusti Sloveniaa Sotšin olympiakisoissa 2014 sekä Vancouverin ja Sotšin olympialaisten karsinnoissa. Hän pelasi myös MM-kilpailuissa vuosina 2011, 2013 ja 2015, I-divisioonan MM-kilpailuissa vuosina 2009 (A-lohkon hopeaa) ja 2010 (B-lohkon kultaa) sekä IA-divisioonan MM-kilpailuissa vuosina 2012 ja 2014 voittaen molemmista turnauksista kultaa.

Pavlin pelasi myös alle 20-vuotiaiden I-divisioonan MM-kilpailuissa vuosina 2004 ja 2005, joista jälkimmäinen turnaus päättyi B-lohkon hopeaan. Hän pelasi myös alle 18-vuotiaiden I-divisioonan MM-kilpailuissa vuonna 2003, jolloin Pavlin voitti A-lohkon pronssia.

Tilastot
 2000–2001  HK Kranjska Gora  Slovenia  1  0  0  0  0  –  –  –  –  – 2001–2002  HK Bled  Slovenia  10  0  0  0  32  –  –  –  –  – 2002–2003  Triglav Kranj  Slovenia  22  1  2  3  12  –  –  –  –  –  U18d1  5  1  2  3  8 2003–2004  Triglav Kranj  Slovenia  17  2  3  5  24  –  –  –  –  –  JMMd1  5  1  1  2  16 2004–2005  Triglav Kranj  Slovenia  23  3  7  10  42  –  –  –  –  –  JMMd1  5  0  4  4  4 2005–2006  Triglav Kranj  Slovenia  24  7  10  17  60  –  –  –  –  –    Slavija Ljubljana  Slovenia  17  4  2  6  26  –  –  –  –  – 2006–2007  Slavija Ljubljana  IEL  20  1  5  6  42  –  –  –  –  –   Slavija Ljubljana  Slovenia  24  9  13  22  52  5  2  0  2  14 2007–2008  Olimpija Ljubljana  EBEL  42  3  3  6  20  14  0  1  1  14   Olimpija Ljubljana  Slovenia  –  –  –  –  –  9  0  0  0  8 2008–2009  Olimpija Ljubljana  EBEL  52  6  12  18  36  –  –  –  –  –  OQ  3  0  0  0  2   Olimpija Ljubljana  Slovenia  –  –  –  –  –  7  1  3  4  4  MMd1  5  0  1  1  6 2009–2010  SV Ritten/Renon  Italia  39  3  17  20  46  14  3  5  8  43  MMd1  5  1  1  2  2 2010–2011  Olimpija Ljubljana  EBEL  53  9  21  30  91  4  0  1  1  8  MM  3  0  0  0  0   Olimpija Ljubljana  Slovenia  4  0  4  4  16  4  0  1  1  14 2011–2012  IF Troja-Ljungby  Allsvenskan  49  10  16  26  53  –  –  –  –  –  MMd1 A  5  0  0  0  2 2012–2013  IF Troja-Ljungby  Allsvenskan  40  3  8  11  18  –  –  –  –  –  OQ  3  0  0  0  2   Rögle BK  Elitserien  10  0  3  3  2  –  –  –  –  –  MM  7  0  1  1  2 2013–2014  IF Troja-Ljungby  Allsvenskan  47  4  15  19  30  –  –  –  –  –  OK  5  0  0  0  6                           MMd1 A  5  1  2  3  4 2014–2015  Saryarka Karaganda  VHL  22  1  6  7  19  –  –  –  –  –  MM  2  0  0  0  0   AIK IF  Allsvenskan  18  1  0  1  14  –  –  –  –  – 2015–2016  HC Slavia Praha  Tšekki2  50  7  21  28  54  8  0  4  4  18 2016–2017  HC České Budějovice  Tšekki2  51  8  27  35  34  9  1  5  6  12 2017–2018  HC České Budějovice  Tšekki2  39  2  8  10  36  8  0  3  3  6  OK  1  0  0  0  0                           MMd1 A  5  0  0  0  6 2018–2019  HC České Budějovice  Tšekki2  52  7  21  28  62  11  0  2  2  22 2019–2020  HC České Budějovice  Tšekki2  2  0  0  0  0  –  –  –  –  –  OQ  3  0  0  0  2   HC Košice  SloEL  19  2  7  9  6  –  –  –  –  – 2020–2021  HC Košice  SloEL  47  5  17  22  14  4  0  1  1  6 2021–2022  HK Dukla Michalovce  SloEL  44  4  19  23  40  6  0  0  0  4  OQ  3  0  0  0  2 2022–2023  HC Banská Bystrica  SloEL  26  2  3  5  12  –  –  –  –  –  MM  7  0  0  0  0   HC Pustertal-Val Pusteria  ICEHL  12  1  2  3  4  –  –  –  –  – 10 kautta  yhteensä  Slovenia  142  26  41  67  264  25  3  4  7  40 5 kautta  yhteensä  Tšekki2  194  24  77  101  186  36  1  14  15  58 4 kautta  yhteensä  EBEL/ICEHL  159  19  38  57  151  18  0  2  2  22 4 kautta  yhteensä  SloEL  136  13  46  59  72  10  0  1  1  10 3 kautta  yhteensä  Allsvenskan  154  18  39  57  115  20  1  8  9  10

Lähteet

Viitteet



Luokka:Slovenialaiset jääkiekkoilijat
Luokka:Vuonna 1985 syntyneet
Luokka:Elävät henkilöt